Ματιέ Κασσοβίτς

Ο Ματιέ Κασσοβίτς (Mathieu Kassovitz, γενν. 3 Αυγούστου 1967) είναι Γάλλος σκηνοθέτης, σεναριογράφος και ηθοποιός. Γεννημένος στο Παρίσι στις 3 Αυγούστου 1967, ο Κασσοβίτς υπήρξε ένα από τα καλύτερα ανερχόμενα ταλέντα του σύγχρονου γαλλικού κινηματογράφου, με μεγαλύτερη επιτυχία του τη βραβευμένη ταινία του «Το Μίσος».

 Ως δημιουργός ταινιών έχει στο βιογραφικό του μια σειρά καλλιτεχνικών και εμπορικών επιτυχιών. Έγραψε και σκηνοθέτησε το «Το Μίσος» (1995), ένα ιδιαίτερα επιτυχημένο και αμφιλεγόμενο φιλμ στη Γαλλία, το οποίο πραγματεύεται το ρατσισμό και το ταξικό μίσος. Η ταινία κέρδισε το Βραβείο Σεζάρ καλύτερης ταινίας και στον Κασσοβίτς δόθηκε το Βραβείο Σκηνοθεσίας στο Φεστιβάλ των Καννών. Κατόπιν σκηνοθέτησε την ταινία «Τα Πορφυρά Ποτάμια» το 2000, ένα αστυνομικό θρίλερ με πρωταγωνιστές τον Ζαν Ρενό και τον Βενσάν Κασέλ, μια μεγάλη εμπορική επιτυχία εκτός Γαλλίας. Ακόμη, την ταινία «Γκόθικα» το 2003, ένα θρίλερ φαντασίας, το οποίο παρά το γεγονός ότι απέδωσε τα διπλάσια χρήματα από το μπάτζετ του, θεωρήθηκε εμπορική αποτυχία. Το τελευταίο το σκηνοθέτησε προκειμένου να μαζέψει χρήματα για το προσωπικό του project με τίτλο «Babylon A.D.», την διασκευή ενός βιβλίου του Maurice Dantec με τίτλο «Babylon Babies». Με την ιδιότητα του ηθοποιού είναι γνωστός για το ρόλο του Νινό Κουνκαμπουά στην ταινία του Ζαν – Πιερ Ζενέ «Αμελί». Είχε επίσης μικρότερους ρόλους στο «Μίσος», στο «Κορίτσι των Γενεθλίων», στο «Café Au Lait» και στο «Πέμπτο Στοιχείο». Είχε επίσης έναν από τους κεντρικούς ρόλους στην ταινία του Κώστα Γαβρά με τίτλο «Αμήν.» το 2003. Πιο πρόσφατος ρόλος του είναι αυτός του Βέλγου ειδήμονα στα εκρηκτικά στην ταινία Μόναχο του Στίβεν Σπίλμπεργκ το 2005, πλάι στον Έρικ Μπάνα και τον Τζέφρεϊ Ρας. Έχει εξηγήσει σε πολλές περιπτώσεις πως δέχεται ρόλους ηθοποιού περισσότερο για την εμπειρία, για να λειτουργεί καλύτερα ως σκηνοθέτης άλλων ηθοποιών στο μέλλον και για να συνεργαστεί με σκηνοθέτες που θαυμάζει. Ο Ματιέ Κασσοβίτς ήταν παντρεμένος με την Γαλλίδα πρώην ηθοποιό Ζιλί Μοντέκ, την οποία σκηνοθέτησε στο Café au lait και η οποία έκανε σύντομο πέρασμα και από το «Μίσος». Έχουν μαζί μία κόρη, την Κάρμεν. Babylon A.D. (2008) Gothika (2003) --- Γκόθικα Rivières pourpres, Les (2000) --- Τα Πορφυρά Ποτάμια Assassin(s) (1997) Haine, La (1995)... aka Hate --- Το Μίσος Métisse (1993) aka Café au lait Assassins... (1992) Cauchemar blanc (1991) Fierrot le pou (1990) Traque des nazis, La (2007) (Αφήγηση) Avida (2006) --- Αβίδα Munich (2005) --- Μόναχο Amen (2002) --- Αμήν Astérix & Obélix: Mission Cléopâtre (2002) --- Αστερίξ & Οβελίξ: Επιχείρηση Κλεοπάτρα Traitement de substitution n°4 (2002) Birthday Girl (2001) --- Το Κορίτσι των Γενεθλίων Fabuleux destin d'Amélie Poulain, Le (2001) --- Αμελί Jakob the Liar (1999) --- Plaisir (et ses petits tracas), Le (1998) The Fifth Element (1997) --- Το Πέμπτο Στοιχείο Assassin(s) (1997) Des nouvelles du bon Dieu Un héros très discret (1996) Mon homme (1996) Haine, La (1995) Cité des enfants perdus, La (1995) Fleurs de Maria Papadopylou, Les (1995) Regarde les hommes tomber (1994) --- Κοίτα Τους Άντρες Όταν Πέφτουν 3000 scénarios contre un virus (1994) Elle voulait faire quelque chose (1994) Métisse (1993) aka Café au lait Un été sans histoires (1992) Assassins... (1992) Touch and Die (1991) Fierrot le pou (1990) "Vie de Berlioz, La" (1983) Année prochaine... si tout va bien, L' (1981) Au bout du bout du banc (1979) "Médecins de nuit" (1978) Babylon A.D. (2008) Rivières pourpres, Les (2000) Assassin(s) (1997) Haine, La (1995) Métisse (1993) aka Café au lait Assassins... (1992) Cauchemar blanc (1991) Fierrot le pou (1990) Deux mondes, Les (2007) Babylon A.D. (2008) Johnny Mad Dog (2007) Avida (2006) Fehér tenyér (2006) aka White Palms --- Λευκές Παλάμες Nèg maron (2005) Chepor, La (2004) Φεστιβάλ των Καννών – 1995 – Καλύτερης Σκηνοθεσίας για το «Μίσος». Φεστιβάλ των Καννών – 1991 - Perspectives du Cinéma για το «Λευκός Εφιάλτης». Βραβείο Σεζάρ - 1996 - Καλύτερη Ταινία για το «Μίσος». Βραβείο Σεζάρ - 1996 - Καλύτερο Μοντάζ για το «Μίσος». Βραβείο Σεζάρ - 1995 - Περισσότερα Υποσχόμενος Ηθοποιός για το «Regarde les hommes tomber». Βραβείο Λυμιέρ - 1996 - Καλύτερη Ταινία για το «Μίσος». Βραβείο Λυμιέρ - 1996 - Καλύτερης Σκηνοθεσίας για το «Μίσος».Και πολλές άλλες υποψηφιότητες ανάμεσα στις οποίες και για τον Χρυσό Αλέξανδρο του Φεστιβάλ Κινηματογράφου Θεσσαλονίκης το 1995 για το «Μίσος». Πλήρης Κατάλογος